### Beslutningstema

Godkendelse af reduktion af kvadratmeter i daginstitutionen Marcus Gregersen i [adresse].

### Historik

Som opfølgning på [adresse] godkendte Børn- og Skoleudvalget den 7. november 2023 iværksættelse af en konkret undersøgelse af ledige kvadratmeter i daginstitutionerne.

### Sagsfremstilling

I et gensidigt samarbejde mellem områdeleder fra område Løgumkloster og Toftlund, bygningskonsulent fra Team Ejendomme og forvaltningsrepræsentant er muligheden for reduktion af kvadratmeter i daginstitutionen Marcus Gregersen undersøgt nærmere.

I den forbindelse foreslås nedlukning af en pavillon på i alt 65 kvadratmeter. Ved fjernelse af pavillonen vil pladsforholdene i [adresse] ændre sig, så der fremadrettet vil være 10 småbørnspladser og 27 pladser til børnehavebørn. Den nuværende fordeling af antal er svarende til 15 småbørn og 32 børnehavebørn.

I øjeblikket har [adresse] indmeldte småbørn og 12 indmeldte børnehavebørn. For år 2024 er den årlige belægning beregnet til 8 småbørn og 11 børnehavebørn.

I alt er der et småbarn med opstart til december 2024 og et børnehavebarn med opstart til juni 2026 på ventelisten.

Områdebestyrelsen for område [adresse]Løgumkloster og personalet i [adresse] bakker op om eventuel beslutning om fjernelse af den pågældende pavillon, som i øvrigt ikke længere benyttes.

I forbindelse med nedrivning af pavillonen vil der opstå en udgift til fjernelse af denne, ligesom der vil ske en årlig besparelse ift. el, varme, vand, vedligehold og rengøring. Udgift og besparelse afholdes af / tilfalder reduktionspulje vedr. ejendomsstrategien.

### Økonomi

Budget for omkostninger i forbindelse med nedbrydning og fjernelse af pavillonen er i alt beregnet til 180.250 kr.

Som følge af fjernelse af pavillonen vil der samlet set være en årlig besparelse på el, varme, vand, vedligehold og rengøring på 40.450 kr.

Årlig besparelse vedr. fjernelse af pavillonen på 65 kvadratmeter:

* ?El, Varme : 8.870,00 kr.
* ?Vand : 2.600,00 kr.
* ?Vedligehold : 5.980,00 kr.
* I alt : 17.450,00 kr.

Årlig besparelse af rengøring efter nedlukning af pavillon på 65 kvadratmeter

* ?I alt : 23.000,00 kr.

### Indstilling

Direktionen indstiller, 20. juni 2024, pkt. 11:

|  |  |
| --- | --- |
| at | pavillonen på 65 kvadratmeter i daginstitutionen Marcus Gregersen fjernes, |
| at | antal pladser ændres til 10 småbørnspladser og 27 børnehavepladser, og |
| at | indstillingen videresendes til Økonomiudvalget og Kommunalbestyrelsen. |

Beslutning fra Børn- og Skoleudvalget, 7. maj 2024, pkt. 8:
Punktet udsat.

Beslutning fra Børn- og Skoleudvalget, 11. juni 2024, pkt. 7:
Indstillingen anbefales.

Beslutning fra Økonomiudvalget, 20. juni 2024, pkt. 11:

Indstillingen anbefales.

Elsebeth Olsen og Palle Nørgaard deltog ikke i mødet.

### Beslutning

Indstillingen godkendt.